Cuneiform Tablet ATHE 43
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na ma-num-ki-e-lí-a i-dí-a-šur ú zu-mì-za qí-bi-ma um-ma ì-lí-a-lúm-ma a-na ma-num-ki-e-lí-a qí-bi-ma a-šu-mì ú-za-kà áp-té-ú ú pa-ri-iš-tám ta-aš-tap-ra-am um-ma a-na-ku-ma KÙ.BABBAR a-na ší-ni-šu la i-ḫa-ba-al a-na ma-num-ki-e-lí-a <gap> qí-bi-ma šu-ma i-tù-wa-ar-ma mì-ma a-šur-ma-lik i-qá-bi₄-a-ma um-ma a-ta-ma ṭup-pá-am me-er zu-pá ša ša-ba-e ú-kà-a-al ša KÙ.BABBAR ša-bu-ú ú šu-ma mì-ma i-qá-bi₄-a-ma ṭup-pì-a pé-té-a-ma ṭup-pá-am ša ku-nu-uk šu-be-lim ú i-šu-ḫi-im ša-áš-me-a ú KÙ.BABBAR 1 GÍN i-ṣé-ri-šu <gap> ki-ma lá i-tù-ru-ma lá i-lá-qé-ú a-dí a-na-ku iš-té-e DUMU a-wi-lim a-na-mu-ru ú ṭup-pá-am ú-šé-ṣa-a-am a-na i-dí-a-šur qí-bi-ma a-šu-mì KÙ.BABBAR ša a-šur-na-ṣí-ir KÙ.BABBAR ú-ša-áš-qá-lá-ku-ma li-ba-kà lá i-pá-ri-id